钦定古今图书集成/明伦汇编/闺媛典/第071卷 > 张文炜妻汪氏
## 钦定古今图书集成/明伦汇编/闺媛典/第071卷 > 张文炜妻汪氏

按《砀山县志》：“汪氏，张文炜妻，教授夏女。幼习女诫，知
《孝经》大义。年十七，适文炜，事舅姑克尽妇道。姑李病
疫，染及一门，氏躬侍汤药，秽恶不避。姑死，躄踊号泣，
脱簪珥以具殓。无何，炜病死，子甫八月，女两周，氏泣
语小姑曰：‘孤儿非成人相，吾志决矣。时六月，暑气方
炽，氏亟理殓事毕，乘夜北望父宅，跪叩致词。乳母傍’”
窥氏绐曰：“室中臭秽，故露寝耳。”潜以衣簪遗乳母，扃
户，改吉服，缢死文炜柩旁。